Nzambamwita е вписан на 1 февруари 2018 г. въз основа на критериите, посочени в параграф 7, буква й) от Резолюция 2293 (2016) и препотвърдени в Резолюция 2360 (2017).
 Допълнителна информация:
 Lucien Nzambamwita (известен още като: André Kalume) е военен ръководител на Демократичните сили за освобождение на Руанда (FDLR), действащ в ДРК, което подкопава мира, стабилността и сигурността на ДРК, и носи отговорност за нарушения на правата на човека, включително за нападения и избиване на цивилни. На 31 декември 2012 г. Комитетът по санкциите налага санкции на FDLR.
 35.
 Gédéon Kyungu Mutanga Wa Bafunkwa Kanonga
 Длъжност/чин: Ръководител на бунтовниците в Katanga
 Дата на раждане: 1974 г.
 Място на раждане: Територия Manono, провинция Katanga (днес провинция Tanganyika)
 Дата на посочване от ООН: 1 февруари 2018 г.
 Други сведения: Gédéon Kyungu принадлежи към етническата група Balubakat. След като завършва основно образование в Likasi и средно образование в Manono, получава степен по педагогика. През 1999 г. се присъединява към движението Maï Maï и от 2003 г. командва една от най-активните групи в провинция Katanga. През 2006 г. посещава мироопазващите сили на ООН, за да се интегрира чрез процеса на разоръжаване, демобилизация и реинтеграция. Избягва от затвора през 2011 г. и се предава през октомври 2016 г. Той представлява заплаха за мира, стабилността и сигурността на ДРК съгласно точка 7, буква д) от Резолюция 2293 на Съвета за сигурност на ООН.
 Допълнителни сведения от описателното обобщение на основанията за включване в списъка, предоставено от Комитета по санкциите:
 Основания за вписването:
 Gédéon Kyungu Mutanga Wa Bafunkwa Kanonga е вписан на 1 февруари 2018 г. въз основа на критериите, посочени в параграф 7, буква д) от Резолюция 2293 (2016) и препотвърдени в Резолюция 2360 (2017).
 Допълнителна информация:
 Като ръководител на милиция Bakata Katanga (известна още като Kata Katanga) в периода 2011—2014 г. Gédéon Kyungu Mutanga участва в тежки нарушения на правата на човека като убийства и нападения срещу цивилното население, особено в селските райони на провинция Katanga. Като командир на въоръжената група Bakata Katanga, която е отговорна за тежки нарушения на правата на човека и военни престъпления, включително нападения срещу цивилното население в югоизточните части на ДРК, Gédéon Kyungu Mutanga следователно представлява заплаха за мира, стабилността и сигурността в ДРК.“
 ПРИЛОЖЕНИЕ II
 Вписванията за посочените по-долу лица се заличават в част А) от приложение Iа към Регламент (ЕО) No 1183/2005:
 „9.
 Gédéon Kyungu Mutanga;
 13.
 Muhindo Akili Mundos.“
 